**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinių būstų Laukininkų g. 29-*(duomenys neskelbtini)*, Poilsio g. 20-*(duomenys neskelbtini)*, Klaipėdoje, nuomininkių S. M. ir L. S. prašymus pakeisti nuomos sąlygas. Pagal 2019 metų Metinės gyventojo (šeimos) deklaracijų duomenis nuomininkių deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 3 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis jos yra praradusios.

**2. Projekto rengimo priežastys ir kuo remiantis parengtas sprendimo projektas.**

2.1.Socialinis būstas Laukininkų g. 29-*(duomenys neskelbtini)*, Klaipėdoje (3 kambariai 77,14 kv. m. naudingojo ploto), S. M. , 5 asmenų šeimai, sulaukusiai eilės socialiniam būstui, buvo išnuomotas 2017 m. gegužės 4 d. Savivaldybės administracijos direktoriaus įsakymu Nr. AD2-401. Vykdydama Įstatyme nustatytą prievolę, nuomininkė Savivaldybės administracijai pateikė 2019 metų Metinę gyventojo (šeimos) turto deklaraciją. Nagrinėjant duomenis buvo nustatyta, kad socialiniame būste gyvenančių nuomininkų 2019 metais gautos pajamos siekė 21321 Eur. Šią sumą sudaro su darbo santykiais arba jų esmę atitinkančiais santykiais susijusios išmokos ir gautos pajamos iš kitos su darbo santykiais nesusijusios ir ne individualios veiklos išmokos, kurios 25 procentais viršija Įstatyme nustatytą didžiausią leistiną penkių asmenų šeimos pajamų dydį, gyvenančių Klaipėdos mieste - 16250 Eur.

Įvertinus pateiktus dokumentus bei vadovaujantis Savivaldybės būsto ir socialinio būsto nuomos tvarkos aprašu, patvirtintu Klaipėdos miesto savivaldybės tarybos 2020 m. spalio 29 d. sprendimu Nr. T2-240 „Dėl Savivaldybės būsto ir socialinio būsto nuomos tvarkos aprašo patvirtinimo“ (toliau – Tvarkos aprašas), S. M. atitinka Tvarkos aprašo 65.3 punkte išdėstytus kriterijus - šeima augina tris nepilnamečius vaikus, jos šeimos vardu Valstybės įmonės Registrų centro Nekilnojamojo turto registro centrinio duomenų banko duomenų bazėje kito būsto nėra įregistruota. Todėl siūloma tenkinti nuomininkės prašymą. Su nuomos pakeitimo sąlygų pasekmėmis ir galimybėmis nuomininkė yra supažindinta.

S. M. nuomojamo socialinio būsto Laukininkų g. 29-*(duomenys neskelbtini)*, Klaipėdoje, nuomos mokestis už visą nuomojamą plotą yra 69,49 Eur, Pakeitus socialinio būsto nuomos sąlygas, nuomininkė pirmus metus mokėtų 20% didesnę nuomą – 83,39 Eur, o po metų – 173,72 Eur.

2.2. Socialinis būstas Poilsio g. 20-*(duomenys neskelbtini),* Klaipėdoje (2 kambariai, 66,87 kv. m. naudingojo ploto), L. S. 6 asmenų šeimai, sulaukusiai eilės socialiniam būstui, buvo išnuomotas 2018 m. vasario 28 d. Savivaldybės administracijos direktoriaus įsakymu Nr. AD2-169. Vykdydama Įstatyme nustatytą prievolę, nuomininkė Savivaldybės administracijai pateikė 2019 metų Metinę gyventojo (šeimos) turto deklaraciją. Nagrinėjant duomenis buvo nustatyta, kad socialiniame būste gyvenančių nuomininkų 2019 metais gautos pajamos siekė 23987 Eur. Šią sumą sudaro su darbo santykiais arba jų esmę atitinkančiais santykiais susijusios išmokos ir gautos pajamos iš kitos su darbo santykiais nesusijusios ir ne individualios veiklos išmokų, kurios 25 procentais viršija Įstatyme nustatytą didžiausią leistiną penkių asmenų šeimos pajamų dydį, gyvenančių Klaipėdos mieste - 16250 Eur.

Įvertinus pateiktus dokumentus bei vadovaujantis Savivaldybės būsto ir socialinio būsto nuomos tvarkos aprašu, patvirtintu Klaipėdos miesto savivaldybės tarybos 2020 m. spalio 29 d. sprendimu Nr. T2-240 „Dėl Savivaldybės būsto ir socialinio būsto nuomos tvarkos aprašo patvirtinimo“ (toliau – Tvarkos aprašas), L. S. atitinka Tvarkos aprašo 65.3 punkte išdėstytus kriterijus - šeima augina du nepilnamečius vaikus ir vieną pilnametę dukrą, kuri mokosi Socialinių mokslų kolegijoje iki 2023-06-30. Jos šeimos vardu Valstybės įmonės Registrų centro Nekilnojamojo turto registro centrinio duomenų banko duomenų bazėje kito būsto nėra įregistruota. Todėl siūloma tenkinti nuomininkės prašymą. Su nuomos pakeitimo sąlygų pasekmėmis ir galimybėmis nuomininkė yra supažindinta.

L. S. nuomojamo socialinio būsto Poilsio g. 20-*(duomenys neskelbtini),* Klaipėdoje, nuomos mokestis už visą nuomojamą plotą yra 65,88 Eur, Pakeitus socialinio būsto nuomos sąlygas, nuomininkė pirmus metus mokėtų 20% didesnę nuomą – 79,05 Eur, o po metų – 164,69 Eur.

**3. Kokių rezultatų laukiama.**

Neigiamų specialistų vertinimų negauta. Savivaldybės tarybai priėmus sprendimą, bus patenkinti nuomininkių prašymai ir užtikrinta jų teisė į tolesnę būsto nuomą rinkos sąlygomis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Lina Murauskienė

Parengė

Socialinio būsto skyriaus vyriausioji specialistė

Edita Riekašienė, tel. 39 60 28

2020-11-27